Novesar Jamarun

Novesar Jamarun () adolah akademisi jo guru besar kimia Indonesia. Inyo manjabat sabagai Rektor Universitas Dharma Andalas pariode 2023–2027 sajak 13 Maret 2023. Sabalumnyo inyo manjabaik jabatan nan samo di Institut Seni Indonesia Padang Panjang duo pariode sajak 2014 hinggo 2022. Inyo pernah manjabat sabagai Pembantu Rektor III Universitas Andalas (Unand) peariode 2010—2014 jo Pembantu Rektor I Unand pariode 2006–2010. Inyo juo marupokan guru besar Kimia Fakultas Matematika dan Ilmu Pengetahuan Alam (FMIPA) Universitas Andalas.

 Latar belakang jo pandidikan 
Novesar Jamarun dilahiakan di Nagari Silantai, Kecamatan Sumpur Kudus, Kabupaten Sijunjung pado 6 Mei 1962. Inyo marupakan anak laki-laki dari pasangan Jamarun jo Jamariah. Inyo manganyam pandidikan saklah dasar di SD Negeri I/38/VIII Sumpur Kudus (luluih 1974) jo pandidikan manangah di SMP Negeri Tanjung Ampalu (luluih 1977). Pado 1982, inyo bakuliah S1 Kimia di Universitas Andalas nan mandapekan gela Sarjana (Drs.) pado 1987. Inyo langsuang malanjuikan S2 Kimia Analisis di Institut Teknologi Bandung nan mandapekan gala Magister Sains (M.S) pado 1989. Kamudian pado 1996, inyo maambiak studi S3 Kimia Material di Universiti Sains Malaysia nan siap tu mandapekan gala Doktor pado 2001.

 Karier 
Novesar Jamarun tacatat manjabatik Ketua Jurusan Teknik Lingkungan Akademi Teknik Industri Padang (kini Politeknik ATI Padang) sajak 1995 hinggo 1997. Satalah tu nyo manjabaik Sekretaris Jurusan Kimia FMIPA Unand sajak 2000 hinggo 2003 jo kamudian manjadi Ketua Jurusan Kimia FMIPA Unand marangkok Ketua Prodi S2 jo S3 Kimia hinggo 2006. Salain tu, inyo juo manjabaik Ketua Sekolah Tinggi Ilmu Pertanian (STIPER) Sijunjung (kini bagabung ka dalam Universitas Negeri Padang) antaro 2005 jo 2006. Inyo juo manjadi Kapala Laboratorium Jasa Analisis FMIPA sajak 2003 hinggo 2010.

Pado 2006, Novesar ditunjuak manjadi Pembantu Rektor I Unand. Kamudian pado 2010, inyo ditunjuak manjadi Pembantu Rektor III Unand. Pado 2014, inyo tapiliah manjadi Rektor ISI Padang Panjang. Satalah tu inyo baliak tapiliah terpilih pada 2018.

 Penghargaan 
Novesar Jamarun sajak bakiprah sabagai akademisi tacatat babarapo kali mandapekan penghargaan, baiak dari temapeknyo maaja maupun dari lua kampus nyo maaja tu. Pado 2001, inyo mandapek penghargaan dari Unand sabagai Dosen Teladan II FMIPA kampus tu. Tigo tahun satalah tu inyo mandapekan Satyalancana Karya Satya X Tahun dari Presiden Republik Indonesia, iolah taun 2004. Satyalancana Karya Satya adolah tando kahormatan nan diagiah dek Pamarintah Republik Indonesia kapado Pagawai Negeri Sipil nan alah malaksanakan tugasnyo jo caro manunjuakan kasetiaan, pangabdian, kacakapan, kajujuran, kadisiplinan, sarato alah bakarajo taruih-manaruih dalam jangka wakatu tatantu. Satyalancana Karya Satya X Tahun artinyo Novesar Jamarun alah mangabdi sabagai Pagawai Negeri Sipil salamo 10 tahun. Kamudian 13 taun kamudian atau pado 2017, inyo mandapekan Satyalancana Karya Satya XX Tahun dari Presiden Republik Indonesia.

Pado 2016, Novesar Jamarun mandapekan medali dari International Association of Advanced Materials, iolah sabuah organisasi penelitian ilmiah internasional nirlaba terkenal nan aktif di dunia material canggih.  

 Tulisan 
Novesar Jamarun sangaik aktiv manulis tentang kimia material yang marupoan fokus studinyo sabagai pangaja di kampus. Babarapo jurnal yang inyo tulis dapek diakses sacaro gratis di Google Scholar. Babarapo diantaronyo adolah Facile synthesis of hydroxyapatite particles from cockle shells (Anadaragranosa) by hydrothermal method; Microstructural analysis and optical properties of nanocrystalline cerium oxides synthesized by precipitation method; Corrosion Inhibitor of Mild Steel by Polar Extract of Theobroma cacao Peels in Hydrochloric Acid Solution; Synthesis of zeolite-X from rice husk silica and aluminum metal as a catalyst for transesterification of palm oil; jo Effect of yeast (Saccharomyces cerevisiae) on fermentability, microbial population and digestibility of low quality roughage in vitro.

 Pranala luar 



 Rujuakan 

Kategori:Tokoh Sumatera Barat